جمهورباشقانی رجب طیب اردوغان تورکیه‌نین قطرله یاناشی کؤرفزده‌کی دیگر اؤلکه‌لرله ده امکداش‌لیغی اینکیشاف ائتدیرمه‌یه چالیشدیغینی بیلدیردی.
اردوغان قطره یولا دوشمزدن اول ایستانبولون آتاتورک هاوا لیمانین‌دا تشکیل ائتدیگی مطبوعات کنفرانسیندا تورکیه-قطر ایلیشکی‌لرینین دوستلوق و استراتژیک پرسپکتیوی ایله گوندن گونه گوجلندیگینی، سون ایللرده یاخشی ایرلیلییشلر الده اولوندوغونو بیلدیردی.
تورکیه و قطرین گوجلو دوروشلارینی قورویان ایکی دؤولت اولدوغونو وورغولایان اردوغان، قطرله اورتاق‌لیغی اقتصاد‌دان ساوونمایا، تیجارت‌دن سرمایه‌یه "قازان-قازان" پرینسیپی ایله گوجلندیردیکلرینی سؤیله‌دی.
قطرله یاناشی کؤرفزده‌کی دیگر اؤلکه‌لرله ده امکداش‌لیغی گلیشدیرمه‌یه چالیشدیقلارینی بیلدیره‌ن اردوغان سؤزلرینی بئله داوام ائتدیردی:
"کؤرفز بؤلگه‌سینده دیالوگ قاپیلارینین یئنی‌دن آچیلماسی و آنلاشیلمازلیقلارین آرادان قالدیریلماسی یولوندا دیپلوماتیک چابالاری آلقیشلاییریق. تورکیه اولاراق بیز بیرلیگیمیزی، دایانیشمامیزی، بوندان سونراکی ایلیشکیلری چوخ داها دا گوجله‌نرک داوام ائتدیرمکدن یاناییق".
اردوغان مطبوعات کنفرانسین‌دان سونرا قطره حرکت ائتدی.
